Predkladacia správa

	Slovenská republika je akcionárom Medzinárodnej investičnej banky (MIB) a Medzinárodnej banky pre hospodársku spoluprácu (MBHS). Obe tieto medzinárodné finančné inštitúcie majú sídlo v Moskve. 

	Za Ministerstvo financií Slovenskej republiky boli vládou SR za členov bankovej rady MIB a MBHS menovaní  Vladimil Podstránsky, štátny tajomník MF SR podľa uznesenia                   č.815 z 25. novembra 1998 a Hana Laudárová podľa uznesenia č. 1016 z 24. októbra 2001.

	Za Národnú banku Slovenska boli vládou Slovenskej republiky za členov bankových rád MIB a MBHS menovaní Marián Jusko, guvernér NBS podľa uznesenia č. 700                             z 18. augusta 1999 a Tatiana Mikulenková, vedúca oddelenia integrácie a zahranično-technickej pomoci NBS podľa uznesenia č. 1016 z 24. októbra 2001. 

	V súvislosti s odchodom Hany Laudárovej z funkcie vedúcej služobného úradu Ministerstva financií SR, je nevyhnutné vykonať personálne zmeny, t.j. odvolať ju z funkcie člena bankových rád  oboch bánk a vymenovať namiesto nej nového zástupcu MF SR v bankových radách MIB a MBHS. Za Ministerstvo financií SR bol za nového člena bankových rád navrhnutý Ing. František Palko, generálny riaditeľ sekcie finančného trhu Ministerstva financií SR.

Na základe zámeru Národnej banky Slovenska na zmenu svojich zástupcov v bankových radách MIB a MBHS, je nevyhnutné vykonať personálne zmeny, t.j. odvolať Tatianu Mikulenkovú z funkcie člena bankových rád  oboch bánk a vymenovať namiesto nej nového zástupcu NBS v bankových radách MIB a MBHS. Za Národnú banku Slovenska bol za nového člena bankových rád navrhnutý RNDr. Karol Mrva, vrchný riaditeľ obchodno-devízového úseku Národnej banky Slovenska a člen Bankovej rady NBS.